Document ID: /roh_data/filtered/fineweb-2-filterrobots_roh.jsonl.gz/36210

L'attatgader dal Club da hockey da Tavau Dennis Rasmussen ha prolungà ses contract per in'ulteriura stagiun, quai communitgescha il HCD. Il Svedais da 32 onns gioga dapi il 2021 tar ils Grischuns. Dapi là ha el sajettà 26 gols per il HCD – questa stagiun tutga el cun 15 gols tar il segund meglier giugader da Tavau.
Rasmussen è enorm ferm e fidabel tar lezias defensivas, el fa dentant er regularmain puncts en l'offensiva.
Il schef da sport Jan Alston ha ditg ch'el saja fitg cuntent che Rasmussen haja suttascrit in nov contract. El haja accumplì tut las aspectativas dal club.